Zubair bin Awwam

Zubair bin Awwam bin Khuwailid al-Asadi (, lahia 594 – 4 Desember 656) adolah surang komandan Muslim Arab di bawah kapamimpinan Muhammad sarato khalifah Abu Bakar Shiddiq jo Umar bin Khattab nan mamainan paran utamo dalam Parang Ridda malawan suku pambarontak di Arab pado tahun 632-33 M jo kamudian ikuik sato dalam parang awal Panakluakan Muslim ateh Persia Sasanid pado tahun 633-34, Suriah Bizantium tahun 634-38, sarato Eksarkat Afrika tahun 639-643.

 Kahidupan awal 
Zubair lahia di Makah pado tahun 594. Ayahnyo adolah dunsanak Khadijah, Al-Awwam bin Khuwailid dari Bani Asad Quraisy. Ayahnyo maningga katiko inyo masih ketek, tahun hari al-Ablaa, tahun katigo Parang Fijar. Amaknyo etek Muhammad, Safiyya binti Abd al-Muttalib. Dek karano itu, Zubair marupokan dunsanak sarato ipa patamo Muhammad. Zubair mampunyoi duo sanak kanduang laki-laki, Sa'ib jo Abd al-Ka'bah; duo sanak padusi, Hind binti Al-Awwam nan kamudian manikah jo Zaid bin Haritsah sarato Zainab binti al-Awwam nan manikahi dunsanak dari pihak ayah Hakim bin Hizam. Zubair juo mampunyoi sanak tiri laki-laki, Safi bin Al-Harits, anak Safiyya binti Abd al-Muttalib jo Harb bin Umayyah.Muhammad ibn Saad. Kitab al-Tabaqat al-Kabir vol. 3. Translated by Bewley, A. (2013). The Companions of Badr. London: Ta-Ha Publishers.Muhammad ibn Saad. Kitab al-Tabaqat al-Kabir vol. 8. Translated by Bewley, A. (1995). The Women of Madina. London: Ta-Ha Publishers.

 Masuak Islam 
Zubair dikatoan masuak Islam pado umua 16 tahun. Inyo adolah salah surang nan patamo manarimo Islam di bawah pangaruah Abu Bakar Shiddiq,Muhammad ibn Ishaq. Sirat Rasul Allah. Translated by Guillaume, A. (1955). The Life of Muhammad. Oxford: Oxford University Press. jo dikatoan sabagai laki-laki dewasa kaampek atau kalimo nan masuak Islam.

Zubair dipandang dek para cadiak pandai Islam sabagai tokoh pantiang, nan sacaro kolektif mangklasifikasian Zubair sabagai salah surang Sahabat Muhammad jo pangkek tatinggi, karano inyo tamasuak di antaro sapuluah urang nan dijamin masuak sarugo dek Muhammad katiko inyo masih hiduik.Abu Dawud 40:4632.Tirmidhi #3747

 Rujuakan 

Kategori:Sahabaik Nabi